บล.ธนชาตมุ่งเปิดตลาดสู่อาเซียนผนึก”แอฟฟิน”ทำธุรกิจหลักทรัพย์
นางอัศวินี ไตลังคะ กรรมการผู้จัดการ บริษัทหลักทรัพย์ธนชาต จำกัด(มหาชน) เปิดเผยว่า บริษัทหลักทรัพย์ ธนชาต จำกัด(มหาชน) เปิดตลาดสู่อาเซียน ลงนามในสัญญาร่วมเป็นพันธมิตรธุรกิจเชิงยุทธศาสตร์กับแอฟฟินหวางอินเวสท์เม้นต์แบงก์เบอร์ฮาด (แอฟฟินหวางแคปปิตัล) ด้านการแลกเปลี่ยนบวิเคราห์และการซื้อขายหลักทรัพย์ของนักลงทุนสถาบัน
1 ธ.ค. 2558

นางอัศวินี ไตลังคะ กรรมการผู้จัดการ บริษัทหลักทรัพย์ธนชาต จำกัด(มหาชน) เปิดเผยว่า บริษัทหลักทรัพย์ ธนชาต จำกัด(มหาชน) เปิดตลาดสู่อาเซียน ลงนามในสัญญาร่วมเป็นพันธมิตรธุรกิจเชิงยุทธศาสตร์กับแอฟฟินหวางอินเวสท์เม้นต์แบงก์เบอร์ฮาด (แอฟฟินหวางแคปปิตัล) ด้านการแลกเปลี่ยนบวิเคราห์และการซื้อขายหลักทรัพย์ของนักลงทุนสถาบัน
สัญญาดังกล่าวมีการลงนามโดยมิสปวน มายมูนา ฮุสเซน กรรมการผู้จัดการกลุ่มแอฟฟินหวางแคปปิตัลและ นางอัศวินี ไตลังคะ กรรมการผู้จัดการ บริษัทหลักทรัพย์ธนชาต จำกัด(มหาชน) โดยมีนายดำรง ใคร่ครวญ เอกอัครราชทูตไทยประจำประเทศมาเลเซีย และดาตุ๊ก ฮาจิ อาหมัด ฮาจิ มาซลาน รัฐมนตรีช่วยว่าการกระทรวงการค้าระหว่างประเทศและอุตสาหกรรมของมาเลเซีย รวมถึงนายพลตันศรี ยาคอบ บิน มูฮัมหมัดเซน (อาร์) ประธานกรรมการกลุ่มแอฟฟินหวางแคปปิตัล ร่วมเป็นสักขีพยาน
ความร่วมมือทางธุรกิจระหว่างบริษัทชั้นนำด้านธุรกิจหลักทรัพย์ทั้งสองแห่งของประเทศมาเลเซียและประเทศไทยครั้งนี้นับว่าเป็นก้าวสำคัญ โดยแอฟฟินหวางแคปปิตัลซึ่งเป็นบริษัทหลักทรัพย์ เบอร์ 1 ของมาเลเซีย จะมีความแข็งแกร่งมากขึ้นในการนำเสนอบริการซื้อขายหุ้นในภูมิภาคให้กับลูกค้าของบริษัทในประเทศมาเลเซีย ในขณะเดียวกัน บล.ธนชาต จะมีช่องทางธุรกิจที่กว้างขวางมากขึ้นสำหรับการให้บริการซื้อขายหลักทรัพย์กับลูกค้าสถาบันในมาเลเซีย
การร่วมเป็นพันธมิตรทางธุรกิจในครั้งนี้นับว่าถูกจังหวะและเวลาพอดี เพราะประเทศมาเลเซียได้เป็นประธานอาเซียน ซึ่งนับว่าเป็นการประสบความสำเร็จครั้งสำคัญ หลังจากที่ทั้งฝ่ายมาเลเซียและฝ่ายไทยได้ใช้ความพยายามตลอดปีที่ผ่านมา
นอกจากนี้ ทั้งสองฝ่ายหวังว่าความร่วมมือดังกล่าวจะเป็นก้าวเล็กๆที่ทำให้เกิดความสัมพันธ์ที่ใกล้ชิดขึ้นระหว่างประเทศมาเลเซียและประเทศไทยในด้านการลงทุนและการบูรณาการระหว่างประเทศผ่านตลาดทุน
ความร่วมมือทางธุรกิจครั้งนี้นำมาซึ่งการดำเนินการตามข้อตกลงทางการตลาดและช่องทางการทำธุรกิจร่วมกัน(JDMA) ของทั้งสองฝ่ายที่สำคัญ ในข้อตกลงจะให้แอฟฟินหวางแคปปิตัลมีสิทธิแต่เพียงผู้เดียวในการเผยแพร่รายงานบทวิเคราะห์ของ บล.ธนชาต ที่ครอบคลุมข้อมูลของบริษัทต่างๆที่จดทะเบียนในตลาดหลักทรัพย์แห่งประเทศไทย ให้แก่นักลงทุนสถาบันในประเทศมาเลเซีย โดยนำเสนอในลักษณะของบทวิเคราะห์ร่วม (Co-branding) ของทั้ง 2 บริษัท ขณะเดียวกัน แอฟฟินหวางแคปปิตัลจะส่งคำสั่งซื้อขายของลูกค้าสถาบันสำหรับหุ้นที่จดทะเบียนในตลาดทรัพย์ไทยผ่านทาง บล.ธนชาต
นอกจากนี้ข้อตกลงทางการตลาดและช่องทางการทำธุรกิจดังกล่าวยังรวมถึงกิจกรรมการตลาดต่างๆที่เกี่ยวข้องกับการวิเคราะห์หลักทรัพย์และการเข้าถึงนักลงทุนสถาบันของทั้ง 2 ฝ่าย